Muin Abdurahmonov. Muin Kamolovich Abdurahmonov (1933-yil 30-noyabr, Buxoro shahri — 2016-yil 13-avgust, Dushanbe) — tibbiyot fanlari doktori (1971), professor (1990), Sogʻliqni saqlash aʼlochisi. Biografiyasi. Muin Abdurahmonov Dushanbe tibbiyot bilim yurtini (1951) va Rossiya Federatsiyasi Kuybishev davlat tibbiyot institutining harbiy tibbiyot fakultetini tamomlagan (1957). Germaniya Demokratik Respublikasida harbiy shifokor (1958—1959), Tojikiston Milliy tibbiyot instituti aspiranti (1959—1962), respublika tug‘ruqxonasi akusher-ginekologi (1962—1967), Abu Ali Ibn Sino nomidagi Tojikiston davlat tibbiyot universitetining tibbiyot kafedrasida asistent (1967—1976), Dushanbeda akusher-ginekolog (1976—1980), assistent (1980-1986), dotsent (1986-1990), professor (1990- 1998) va Abu Ali ibn Sino nomidagi Tojikiston davlat tibbiyot universiteti pediatriya fakulteti akusherlik va ginekologiya kafedrasi mudiri (1998—2005) kabi kasblarda ishlagan. 2005-yildan Abu Ali Ibn Sino nomidagi Tojikiston Davlat Tibbiyot universiteti 2-sonli akusherlik va ginekologiya kafedrasi professor-konsultanti. Muin Abdurahmonov 2016-yil 13-avgust kuni Dushanbe shahrida vafot etgan. Farzandlari Farrux Abdurahmonov va Firoza Abdurahmonovalar otalari kabi tibbiyot fanlari doktori bo‘lib, faoliyatini davom ettirmoqda. Ilmiy faoliyati. Uning ilmiy ishlari qalqonsimon bez faoliyatining shakllanishi va rivojlanishiga tashqi muhitning antropogen omillarining ta’siriga, o‘rtacha og‘irlikdagi anemiya va homiladorlik davridagi og‘ir gipoxromli temir tanqisligi anemiyasida B1, B2, B6, C, A, D vitaminlari almashinuviga bag‘ishlangan. U birinchi boʻlib xlorli kasalliklar va fosfororganik pestitsidlarning „ona-hamroh-embrion“ tizimining shakllanishi va rivojlanishiga taʼsirini klinik sharoitda aniqlagan. U yuzga yaqin maqola va 7 ta innovatsion taklif muallifi.